Ki nekem John Gotti?
MARADJANAK ÜLVE!
Kis korom óta ismertem.
A pártfogóm volt.
Mindig vigyázott rám.
Tizenhat éves koromban kicsaptak az iskolából.
Maffiózó akartam lenni.
És apám szóba se állt velem.
Ezért elmentem John Gottihoz és Tony Leehez, apám társához.
Azt mondta: „Beraklak a kőműves szakszervezetbe.
Mire én: „Öreg, nem fogok melósként gürizni!”
„Mit akarsz csinálni?” „Neked akarok dolgozni.”
Sose felejtem el. Rám nézett, odahajolt:
„Nekem akarsz dolgozni?”
„A kormány gyűlölni fog.
Gyilkosságokat követsz el. Drogot árulsz.
Megmérgezed a kurva várost.
Szóval mielőtt beszállsz ebbe,
menj el Washingtonba,
és nézd meg az Igazságügyi Minisztériumot!
És egyvalamit sose felejts el!
IGAZSÁGÜGYI MINISZTÉRIUM
Az a kibaszott épület egész életedben üldözni fog.”
MAFFIÓZÓ
ELFOGNI GOTTIT
1989 JANUÁRJA
John Gottit, aki állítólag
az ország legbefolyásosabb bűnszervezetének vezére,
ma vád alá helyezték.
A vád szerint 1986-ban az ő parancsára lőtték le John O'Connort,
az asztalosok szakszervezetének vezetőjét.
A SZERVEZETT BŰNÖZÉS ELLENI MUNKACSOPORT
A korábbi ügyekkel ellentétben
a Szervezett Bűnözés Elleni Munkacsoport szerint most a legmegalapozottabbak
a Gotti elleni vádak.
Elegendő bizonyítékunk volt ahhoz,
hogy az ügyészség vádat emeljen John Gotti ellen.
AZ OCTF-ET FELÜGYELŐ NYOMOZÓ
A nyomozás középpontjában John O'Connor lelövése állt,
amire John Gotti adott utasítást.
A VÁD ZENGI: GOTTI ÉLETFOGYIGLANT KAP
Felkészültünk a kihívásra,
és elítéltetjük John Gottit.
Bűnösnek vagy nem bűnösnek vallja magát a vádpontokban?
Nem bűnös.
A vádemelés után Gottit 100 000 dollár óvadék ellenében szabadon engedték.
A manhattani ügyész megpróbálja, ami a brooklyni FBI-nak nem sikerült:
lecsukatni John Gottit.
Ha visszaeső bűnözőként bűnösnek találják,
akár életfogytiglanra is ítélhetik.
A SZÖVETSÉGI NYOMOZÓ IRODA
Már szinte verseny folyt az OCTF-fel.
Előbb tudtak vádat emelni John ellen, mint mi.
FBI ÜGYNÖK - GAMBINO-OSZTAG
Szóval ez nagy pofon volt az FBI-nak.
Lenyomtak minket, ugye?
Mintha azt mondanák: „Ti nem tudjátok lecsukatni.”
Ügyészként szorosan együttműködtünk az FBI-jal.
SZÖVETSÉGI ÜGYÉSZ
Bár az O'Connor-ügy folyamatban volt,
nem álltunk le.
Mikor Gottit óvadékkal kiengedték,
már nyolc-tíz hónapja hallgattuk le a Ravenite Klubot.
RAVENITE TÁRSASÁGI KLUB
Nem volt meg az áttörést hozó beszélgetés.
Morzsákat csipegettünk.
Hallottuk, hogy John feláll az asztaltól,
és kinyílik, majd becsukódik egy ajtó.
Aztán semmi. Mi történt?
Oké, forog!
Egy csomó maffiózó, de John nincs köztük.
Az FBI-ügynökök nem látták Gottit távozni,
de a hangját sem hallották.
Pedig mindig egyfolytában járt a szája.
Nem tudtuk, hova tűnt.
Aztán 20 perc múlva megint meghallottuk a hangját.
Hé, fogd be a kurva pofád!
Miről maradtunk le?
Magas rangú besúgóink voltak, és az egyik azt mondta:
„Ja, most voltam a klubban,
FBI - A GAMBINO-OSZTAG VEZETŐJE
láttam Gottit, az alvezér Frank LoCasciót és Sammy „Bika” Gravanót, a consiglierét.
Felálltak, kimentek a hátsó ajtón,
aztán eltűntek egy és negyed órára.”
Nem tudtuk, hogy van egy hátsó ajtó.
Ja, van egy lakás az emeleten, oda jár fel.
Egy idős néni lakik a lakásban, egy néhai Gambino-katonának,
a volt gondnoknak az özvegye.
Nem akartunk hinni a fülünknek.
Nem volt kétségem afelől,
hogy oda kell poloskát tennünk.
De ki kellett találnunk, hogyan.
Bassza meg!
Elkezdtem pénteken vagy szombaton éjjel hívogatni.
Ha a néni felvette, tudtam, hogy otthon van.
Még sosem csináltam ilyet. Felébredtem éjjel egykor.
Szegény 90 éves néni felveszi a telefont,
én meg azt mondom: „Jaj, elnézést, téves!”
Szörnyen éreztem magam.
De a következő héten újra meg kellett tennem.
Harmadszor viszont meglepődtem.
A szívem elkezdett kalapálni, mikor nem vette fel.
Gondoltam, itt a lehetőség.
De egyúttal nagyon ideges is lettem, mert azért ez nagyon rizikós dolog volt.
A betörés éjjelén izgultam,
hogy észrevétlenül el tudjuk végezni a munkát.
Figyeltük az épület bejáratát.
FBI KÜLÖNLEGES EGYSÉG
És mielőtt belevágtunk,
többször is leellenőriztünk mindent.
Egy megfigyelést végző ügynöknő felment a harmadik emeletre.
A két méterre mögöttünk levő lakásban volt egy kutya, és vad ugatásba kezdett.
New Yorkban mindig van valami gebasz.
De vállalnunk kellett a rizikót.
Hajnali két óra volt.
Beléptünk a folyosóra…
Életemben nem jártam ilyen csendes házban.
Sehol sem szólt a tévé vagy a rádió.
Semmi.
Hátborzongató volt.
Arra számítottunk, hogy mikor az ajtóhoz érünk,
az a kutya megint ugatni kezd.
De tudtuk, hogy nincs visszaút.
És november közepén zokniban császkáltam.
Ez valószínűleg elárulta volna, hogy betörő vagyok.
A társam munkához látott.
És hallottam, ahogy a csapok mozogtak, olyan síri csend volt.
Valamiért nem akart kinyílni a zár.
És nagyon hangosnak tűnt a zörgés.
Biztos voltam benne, hogy felébreszti a kutyát.
A lélegzetünket is visszatartottuk.
Tíz perc múlva bent voltunk.
A kutyát biztosan a hátsó szobába tették.
Csak ezért nem hallott meg minket.
A lakás akusztikája kitűnő volt.
A kis terek miatt nem visszhangzott.
Nem hallatszott semmi háttérzaj.
És 15 perc alatt beüzemelték a poloskát…
és úgy éreztük, hogy ha tényleg itt beszélgetnek,
akkor végre elkapjuk őket.
Sima ügy.
Másnap reggel hívtak, hogy a poloska a helyén, szóval akkor
lássuk a medvét!
Hát, első este
semmi.
Másnap este kaptam egy üzenetet.
Nincs célszemély a helyszínen, nincs releváns beszélgetés.
Pedig Gotti a klubban volt.
Harmadik éjjel.
Nincs célszemély a helyszínen, nincs releváns beszélgetés.
Már három napja figyeltem, de még mindig semmi.
Kezdtem aggódni.
Lebuktunk? Megtalálták a poloskát?
Kilazult a drót? Hiba történt? Sosem lehet tudni.
Az elhelyezett poloskát nem lehet örökre ott hagyni.
30 naponta jelentenem kellett a bírónak,
hogy sikeres a lehallgatás, és bűncselekményekről van szó.
Mert ha nem, veszélybe kerül az egész. Egy bíró visszavonhatja az engedélyt.
Tennünk kellett valamit, méghozzá gyorsan.
A lehallgatás egyik módszere, ha azt szeretnénk,
hogy egy bizonyos témáról beszéljenek,
akkor „megpiszkáljuk a drótot.”
Olyasmi kell, amivel megbolygatjuk a beszélgetéseket.
Ez azt jelenti, hogy történik valami, amit meg kell beszélniük.
Így a legkeresettebb bűnözőkről szóló America's Most Wanted című műsorban
készíttettünk egy különkiadást a Paul Castellano-gyilkosságról.
Kétségbeesett lépés volt.
Ez az a hely, ahol Amerika legbefolyásosabb bűnözőjét
négy évvel ezelőtt lelőtték.
Ki ölte meg Paul Castellanót?
A zsaruk és az FBI szerint John Gotti szervezte meg a gyilkosságot.
Nászúton voltam.
Amikor váratlanul felhívott az FBI azzal, hogy…
„Ott vannak a lakásban, minden tisztán hallatszik,
és Paulról is beszélnek. Mennünk kell!”
Nem hittem, hogy lehet fokozni a boldogságomat a nászutamon,
de mégis lehetett.
- Még nincs otthon? - De.
Ne felejts el szólni, hogy adjam oda neki a pénzt!
Mert én elfelejtem.
Hallottuk, hogy bemennek a lakásba.
Nagyon ciki, tudod?
És mintha a Keresztapa zenéje szólna a háttérben.
Senki se fogja elhinni, hogy nem én csempésztem oda.
Túl szép, hogy igaz legyen.
Frankie, láttad tegnap a kurva tévében?
Hallottuk John Gottit. Hallottuk Sammy Gravanót.
Hallottuk Frank LoCasciót.
- Paulról beszélsz? - Aha.
Paulról beszélek!
Gottiék Castellanóról és Tommy Bilottiról beszéltek.
Hogy mennyire rühellték őket.
Mondok én valamit Paulról, Sammy! Egy kibaszott hal volt a sivatagban.
Egy partra vetett hal. A faszszopó spicli!
Már nagyon ráfért, hogy valaki pofán lője.
Anélkül, hogy kimondaná, „megöltük Pault”, felvázolta, miért ölték meg.
Eksztázisban voltunk.
Minőség, tartalom, minden megvolt.
És ez a beszélgetés igazolta, hogy végre jó helyen kapirgáltunk.
Egy RICO-vádemeléshez John és a Gambino család ellen
három dologra volt szükség:
Bizonyítani kellett a bűnszervezet létezését.
Bizonyítani kellett, hogy ennek a tagja.
És két bűncselekmény elkövetését.
Ha mind megvan, vádat emelhetünk a RICO alapján.
De mire összeszedtük a bizonyítékokat,
John ellen megint vádat emeltek.
Az O'Connor-ügyben, a Szervezett Bűnözés Elleni Munkacsoport.
1989 NOVEMBERE
1990 JANUÁRJA
HARMADIK TÁRGYALÁS: SZERVEZETT BŰNÖZÉS ELLENI MUNKACSOPORT
Egy évig szabadlábon volt,
és az állítólagos Keresztapa az első napra érkezik az állami bíróságra.
Nagyon fellelkesedtünk. Bizakodtunk.
Azt hittük, van elég bizonyítékunk, hogy elítéljék John Gottit
egy állami ügyben.
Gotti bevonul a bíróságra
a kamerák és bámészkodók tömegén át.
Az ügyészek tisztában vannak Gotti hírével, népi hős státuszával.
A híressé vált fickó mosolyogva, lazán bevonult.
A WCBS TUDÓSÍTÓJA
Mindenki rá volt kíváncsi.
Egy szóra elkapni, videóra venni
azt a mosolyt, azt a pillantást.
A John O'Connor-ügy ajándék volt.
Eric Shawn vagyok, ez a Fox News New York.
Mert az állami tárgyaláson
FOX NEWS TUDÓSÍTÓ
a szövetségi bíróságtól eltérően lehetnek kamerák.
Jó napot kívánok az esküdtszék tagjainak!
Foglaljanak helyet!
Az első naptól kezdve elkeseredett ütésváltások zajlottak.
Bebizonyítom, hogy soha senki nem látta,
hogy bűncselekményt követ el.
Volt egy elnökünk, akit egy hétig hallgattak le, és kirúgták.
A sztár kétségtelenül John Gotti volt, aki önelégülten ült a selyemöltönyében.
Mellette az állítólagos Gambino-katona, Tony Lee Guerrieri ül.
NEW YORK ÁLLAM - SZERVEZETT BŰNÖZÉS ELLENI MUNKACSOPORT - IGAZOLVÁNY
Ez a tárgyalás más volt, mint a Giacalone-per.
AZ OCTF KIEMELT NYOMOZÓJA
Diane Giacalone vádjai elsősorban besúgók vallomására épültek.
Olyanokéra, akik maguk is jellemtelen emberek voltak.
Akik bűnösnek vallották magukat, és Gotti ellen tanúskodtak.
De ebben az esetben magát Gottit vettük fel a poloskán keresztül.
Ma az ügyészség előveszi a legerősebb bizonyítékokat.
Titokban készült felvételek.
Állítólag összekötik Gottit az O'Connor-gyilkossággal.
A felvételen Gotti elmondta,
mit akar csinálni John O'Connorral.
Kérem, játssza le a kazettát!
Gotti azt mondta Anthony Guerrierinek,
más néven Tony Leenek, hogy ki kell csinálni.
John O'Connor, 608.
A Broadway ezerhatszázvalahány alatt. Broadway 1694, vagy ilyesmi.
- Asztalosok. - Vagyis…
Megbízott képviselő.
Kéne valaki, aki beszél vele?
Tudni akarjuk, kivel van.
Kicsináljuk.
John Gotti tudta: „Igen, ezt mondtam.”
Természetesen nem vallotta be, de tudta, hogy van felvételünk róla.
Nincs is jobb a felvételnél.
Azt nem lehet tanúként kikérdezni, teljesen hiteles,
az esküdtek meghallgathatják, és eldönthetik,
AZ OCTF IGAZGATÓJA
ki beszél és mit mond rajta.
Tehát az, hogy a szalag bizonyíték volt ebben az ügyben,
az előző RICO-üggyel ellentétben
nagy előny volt.
Mary Murphy a tárgyalásról tudósít,
és élőben jelentkezik friss hírekkel.
A WPIX TUDÓSÍTÓJA
A tárgyalóteremben mindenkin fejhallgató volt.
A védőügyvédeken, az ügyészeken, a bírón, az esküdteken.
John Gotti nem volt hajlandó felvenni.
A bíróság előtt megkérdeztem tőle:
Miért nem hallgatja meg a kazettákat?
- Miért nem vesz fel fülhallgatót? - Julio Iglesiast szeretem.
„Inkább Julio Iglesiast hallgatom.”
És úgy tűnt, hogy szórakozik az egészen.
AZ FBI
Szerencsésen alakult az O'Connor-ügy tárgyalásakor,
hogy a poloska már ott volt a Ravenite feletti lakásban.
Így vártunk a tárgyalás végéig,
hogy Gotti mond-e valamit arról, ami ott történt.
Hátha bevall valamit, amit a mi ügyünkben használhatnánk.
Az a kibaszott faszszopó O'Connor
az egész Cosa Nostrát veszélyeztetné ezért a csávóért.
A tárgyalás során
John arrogánsan viselkedett, mintha ő lenne a király.
Ennek ellenére, nagyon is tisztában volt az OCTF-tárgyalás tétjével.
Remek felvételeink voltak.
Ez most kibaszottul zavar.
Gáz, hogy olyan naivak voltunk. Főleg én.
Zavarta, hogy le tudták hallgatni,
és emiatt sopánkodott, miközben ezt is rögzítettük.
Arról papolt, mi nem történhet meg, pedig épp az történt.
Mostantól, mondom, ha valaki csak annyit mond, hogy „ La”,
nem is kell a „La Cosa Nostra”, csak „La”,
megfojtom a rohadékot!
Kertelés nélkül kimondta, hogy
elintézi azt, aki csak annyit mond, „La” a „La Cosa Nostrából”.
Ezzel elmondtad, hogy létezik.
Ez a beszélgetés a bizonyíték a bűnszervezet létezésére. Most adta át.
A BŰNSZERVEZET LÉTEZÉSE
John Gotti mindig úgy vonul be a bíróságra, mintha az övé lenne.
A férfi, akinek az öltönye selyem, de a jogi páncélja teflonból készült.
Hallottuk, hogy a védőügyvédek azt próbálják majd megcáfolni,
hogy John Gotti azt mondta: „kicsináljuk”.
A felek a szövetségi poloskával felvett szó jelentését vitatták.
Kicsináljuk.
Ez az a szó, amely az ügyészek szerint megbuktatja John Gottit.
Kicsináljuk.
A védőügyvédje minden egyes szót vitatott, ami a kazettákon volt.
Mindenki mást hall, amikor ezt a felvételt hallgatják?
Igen.
Kicsináljuk.
Tisztán hallható. Nevetséges. Egyértelműen azt mondja: „Kicsináljuk.”
Nem is figyeltünk. Mindannyian nevettünk rajta,
hogy erre akarják alapozni a védelmüket.
Ez a szó lett a kulcsszó az egész tárgyaláson.
Azt mondta Gotti…
„Kicsináljuk”?
Az úgynevezett „kicsinál”…
„kicsináljuk” kifejezést
tudja, hogy értette?
Tudja, mi járt Mr. Gotti fejében, mikor ezt mondta?
Igen, uram.
Olvas a gondolataiban?
Azért volt ez egyszerre zseniális és ördögi, mert
csak annyit kellett tennie, hogy kételyt ébreszt egy esküdtben.
Ez volt Cutler feladata.
- Szerintem elég nyilvánvaló… - Tudja, hogy mi jár a fejében most?
Bár tudnám!
AZ FBI
A tárgyalás egyik napján
hallottuk, hogy John azt mondta a klubban,
még mindig aggódik az ügy miatt.
Holnap összehívom a kapitányokat.
Megmondom nekik, hogy én vagyok a képviselőjük, míg máshogy nem döntök.
Attól félt, hogy ebben az ügyben elítélik,
és jogos volt a félelme.
Az egyik kazettán mondta Sammy „Bika” Gravanónak,
hogy Sammyt tenné meg alvezérnek,
hogy intézze a dolgokat, ha őt lecsuknák.
Ha velem történik valami, és lecsuknak,
Sammy a megbízott főnök.
Ezzel kimutatta, mennyire tiszteli Sammyt,
és megbízik benne, hogy át tudja venni a család vezetését,
és intézi az ügyeket, míg ő börtönben van.
Ez a kívánságom.
Ha lesittelnek, Sammy vezeti a családot.
Még mindig én vagyok a főnök, de Sammy irányít.
GOTTI KÖZELI ISMERŐSE
Sammy nem járt el annyit, mint John.
A háttérben maradt.
Sammy tisztelte Gottit,
és a Cosa Nostra tagja volt.
Nagyon lojális volt Gottihoz. Tényleg.
Téged kérdezlek. Mit szólsz hozzá?
Akarod, hogy kinevezzelek kisfőnökké? Megbízott főnökké?
Gondold át ma este!
Most először vettük fel,
hogy egy maffiavezér
szó szerint elmagyarázza, hogyan működik az egész,
ki kicsoda a szervezetben.
Az ürge elmeséli, hogyan működik a maffia.
ALVEZÉR - CONSIGLIERE
Consigliere,
kisfőnök,
de én maradok a főnök.
Ez nagy áttörés volt nekünk.
John konkrétan kimondta, hogy a Gambino család tagja.
Ez is egy kötelező elem, amit bizonyítani kell egy RICO-vádban.
A tárgyalás ideje alatt
az egyik nyomozóm egy bárban sörözött
egy rakás FBI-ügynökkel.
Azt mondták neki:
„Alig várjuk, hogy elveszítsétek az ügyet,
hogy vádat emelhessünk, és megmutassuk, ki tudja tényleg lecsukatni.”
Tipikus FBI-os szöveg.
JACOB K. JAVITS SZÖVETSÉGI ÉPÜLET
Akkoriban az összes bűnüldöző szerv gyanította,
hogy az FBI-nak vannak poloskái,
de senki sem tudta. Nem mondtuk senkinek.
Bruce Mouw a fejünkbe véste, hogy: „Senkinek nem mondotok semmit.”
Titokban kellett tartanunk,
és nagyon kellett vigyáznunk, ki tud a kazettákról,
mert ha Gotti rájön, veszélybe kerül a poloskánk.
A bűnüldöző szervek emberei között nincs sok titok,
és tudom, hogy szóltunk az FBI-nak,
ha tudnak esküdtek befolyásolásáról,
kérvényezzük a bírónál a tárgyalás érvénytelenítését.
Szóval kértük az FBI-t, hogy ha hallanak valamit, mondják el nekünk.
Miközben John ellen folyt a tárgyalás,
még jobban figyeltünk,
és hallottuk, hogy elkezdtek esküdtekről beszélni, de nem volt világos…
Annyit kell tenned, hogy elkapod az ürgét,
és megmondod neki, hogy adja meg a kurva neveket.
Eddig mindig jók voltunk hozzá,
és azok is maradunk. Adja meg a neveket!
ESKÜDTEK SZÍVESKEDJENEK BELÉPNI!
Nem volt kétséges,
hogy megpróbáltak eljutni az esküdtekhez,
mert már máskor is megtették.
Adja meg a neveket!
A biztonság kedvéért nyilvánosságra hozhattuk volna ezt.
Végigvettük, átrágtuk a dolgot.
Úgy döntöttünk, nincs bizonyítékunk, hogy bárkit is lefizettek.
Hallgatunk, nem segítünk nekik, nem fedjük fel a poloskát.
BŰNTETŐBÍRÓSÁG
A SZERVEZETT BŰNÖZÉS ELLENI MUNKACSOPORT
Egy New York-i esküdtszék ma kezdi meg a tanácskozást
John Gotti perében.
A bizonyíték ismeretében biztos voltam benne,
és úgy hallottam, hogy a bíróságon is mindenki
arra számított, hogy elítélik.
Csak amiatt aggódtam,
hogy ott maradhat-e a poloska még egy kis ideig,
míg le nem zárjuk az ügyet.
Az esküdtek kérésére az egyik felvételt kilencszer játszották le.
Most először tűnt úgy, hogy a mindig magabiztos Gotti aggódik.
Ott volt velük a fellebbezési specialista ügyvédjük is,
és nyitott jogi könyvekkel várta, hogy óvadékért fellebbezhessen.
John Gotti testtartása jelezte, hogy nem nyugodt.
Tony Leenél laktam, vele voltam, amikor elment a bíróságra.
Amíg az ítéletre vártak, John és Tony Lee egyezséget kötött,
hogy akár elítélik, akár felmentik őket,
nem adnak semmiféle elégtételt a kormánynak, nem reagálnak sehogy.
A vádlottat, John Gottit illetően
az ítélet bűnös vagy nem bűnös az első vádpontban,
a bűnszervezetben való részvételben?
Közelről vettük John Gotti arcát
a kamerával a tárgyalóteremben, és látszott rajta a feszültség.
Úgy találtuk, hogy…
nem bűnös.
És John így csinált. Mégis reagált.
Szerintem a teremben mindenki meglepődött, még maga Gotti is.
Az első asszisztensem felbukkant az ajtóban, és így szólt:
„Felmentették minden vád alól.”
Leesett az állunk.
Az ítéletet élőben közvetítették,
és ez csak növelte John Gotti ázsióját hírességként.
Az öklét lengetve rohant ki a bíróságról.
Olyan volt, mint egy hódító hős, a győztes.
John Gotti ismét megúszta.
Győzelmi bulit rendezett a Ravenite Klubban,
egész nap, egész éjjel tartott az ünneplés.
Később tűzijáték is volt.
Kinyílt az ajtó, Gotti jött ki rajta,
és „Bika” Sammyvel a tűzijátékot nézte.
A felmentése estéjén városunk állítólagos Keresztapája
előbújt barlangjából, hogy évezze az ünneplést.
Odarohantam, hogy beszéljek Gottival, és a világon mindenki ott nyüzsgött.
A sajtóhad egyre nagyobb és nagyobb lett.
Mr. Gotti!
- Hogy érzi magát? - Örül?
- Örülnek? - Mi örülünk, ha maguk is.
Mindenki örül!
- Mit gondol? - Jól döntöttek.
John Gotti bátyja, Peter
odajött a klub bejáratához, és azt mondta…
- Bejön, Barbara? Csak ön. - Igen. Csak én?
„Csak Barbara. Jöjjön!”
Oké.
Barbara, kérdezd meg tőlük a…
John Gotti és Frank LoCascio egy óriási kerek asztalnál ült,
és Gotti odaszólt nekem: „Cristal pezsgőt iszunk,
de csak műanyag pohár van, nem baj?”
Felemeltem a poharam, és azt mondtam: „Ezt az egyet ne feledjék, uraim:
Ne szólj szám, nem fáj fejem.”
A jó hír, hogy mivel elengedték Gottit, a poloskám túlélte.
A rossz meg az, hogy a fickó még menőbb lett.
Ez még jobban felbátorította,
a bűnüldözőkre viszont még rosszabb fényt vetett.
Jó estét! A neve John Gotti,
de mától kezdve Teflon Donként ismeretes.
Amikor Gottit harmadszor is felmentették…
akkor kapta meg a „Teflon Don” nevet,
amit a kormány ki nem állhatott.
Minden lepergett róla.
A média pedig a tenyeréből evett.
Csüngtek a szavain, bármit mondott, lehozták.
Csak néztünk, és nem értettük, mi történik.
Komoly kétségek támadtak, hogy rá tudnak-e bizonyítani bármit,
amiért végre elítélik.
ÁTKELNI TILOS!
Emlékszem, elszörnyülködtem rajta, hogy a társadalmunk
egy gyilkos bűnözőt
így piedesztálra emel.
De örök optimistaként reméltem, hogy egyszer sikerül megfogni.
KÖNNYŰ BETÖLTENI SWINGLINE TŰZŐGÉPEK
Később megtudtuk, hogy az FBI lehallgatta Gottit a tárgyalás idején.
Hallottuk, hogy megpróbálta befolyásolni az esküdteket a per alatt.
Jók voltunk hozzá eddig. És eztán is azok leszünk.
Adja meg a neveket!
Dühös lettem, amikor megtudtam, nem vitás.
Mert ha a saját poloskánk révén mi szereztünk volna tudomást erről,
nem hallgattuk volna el.
Különben nem is tudtam volna a tükörbe nézni.
A bűnüldözésben nem ez a szokás.
Miután megnyerte ezeket az ügyeket, John megváltozott,
láthatóan megváltozott. Nagyképűbb lett.
Feltűnősködött, népszerűsködött.
Filmsztárnak képzelte magát. Tényleg.
Szerelmes lett a saját imázsába.
El volt telve magával. „Hé, én vagyok John Gotti!”
MAFFIÓZÓ
„Én vagyok én, ide nézzetek!”
Idegenek mentek oda hozzá.
Mindenki autogramot kért tőle. Tudom, ott voltam.
Ma azt kérnék, csináljon szelfit velük.
És adott nekik autogramot.
Beültünk a kocsiba. Tony Lee azt kérdezte: „Ez komoly, baszki?
Mit művel? Meg van zakkanva?”
Mire ő konkrétan azt felelte: „Rajongóim vannak. És látni akarnak.”
Gengszterek vagyunk!
Nekünk nincs közönségünk. Nekünk nincsenek rajongóink.
Aki az utcán nőtt fel, tudta, hogy ennek nem lesz jó vége.
Nem filmsztár vagy.
Hanem a Gambino maffiacsalád kibaszott főnöke.
Viselkedj is úgy!
A kormány is megelégelte.
„Mi van itt? Szórakoznak velünk ezek a mocskok?”
Gotti froclizta őket, mondván: „Úgysem tudtok elkapni!”
Az lett a vége, hogy kihúztuk a gyufát.
Az FBI teljesen ránk szállt.
Mindenkire, de főleg azokra, akik közel álltak Johnhoz.
28-as, láttok járművet?
De egyikünk se hagyta abba, amit csinált.
Olyan, mint a cigi. Én nem kapok tüdőrákot,
csak ez a pasas mögöttem.
Igen.
Nagy volt a nyomás rajtunk, hogy valaki csukja börtönbe végre.
Nem veszíthettünk.
Mert ha mi elbukunk, ki marad?
Az összes többi ügynökség megpróbálta.
Komoly információink voltak a lakás lehallgatása révén.
Sokatmondó, de nem elegendő.
A bűnszervezet létezése világos.
De bűntény elkövetését is bizonyítani kellett.
Leginkább olyan felvételekkel, amin beszélnek gyilkosságokról,
szerencsejátékról, uzsoráról, szakszervezeti csalásról.
Hallottuk a sok beszélgetést.
Tudod, ezek spiclik.
Ez rengeteg munka.
Rohadjon meg az FBI!
És néha elkeserítő.
Kétségünk támadt, sikerül-e valaha.
Most legyőztük őket.
Hú, éjjel-nappal!
A „Cosa Nostra” létezni fog, amíg én élek.
Aztán egyszer csak
hallották, hogy John Gotti Frank LoCascióval beszél.
És közben Sammy Gravano miatt dühöngött.
Már kismilliószor mondtam neki.
Sammy, lassíts!
Fogd vissza magad!
Minden kurva alkalommal, mikor odanézek, megint új cége van.
Vasbeton.
Építkezés.
Tanácsadás.
Cement.
Kiemelte a különböző építőipari cégeket,
amiket Sammy vezetett.
Gipszkarton. Azbeszt. Szőnyeg.
Mi a faszom jön még?
Beszélt a szakszervezetekről.
Konkrét bűncselekményeket említett.
A szakszervezeti korrupció volt az első releváns bűncselekmény.
Világos volt, mint a nap.
Aztán folytatta.
És ha egy partner nem ért egyet velünk, kinyírjuk.
Szólsz a főnöknek, az meg kinyírja.
Kinyírja. Leokézza.
John a kirohanásában elmagyarázta
Frankie LoCasciónak, miért öletett meg embereket.
DiB kinyírásakor előadták a sztorit.
A sitten voltam, mikor kinyírtam.
Tudtam, mire megy ki a dolog. De akkor is megtettem.
Robert DiBernardo. „DiB”-nek hívták.
Az övé volt az egyik legnagyobb pornós vállalkozás az Egyesült Államokban.
Nem csak New Yorkról beszélünk.
Hanem az egész kurva országról.
Nagymenő volt.
Mindig nyüstöltem, hogy vigyen el a Jersey-i stúdióba,
ahol a pornófilmeket forgatták.
Kölyök voltam még, 20 éves.
„DiB, mikor viszel már el a kurva stúdióba?”
Nagyon gazdag volt. Iszonyú gazdag.
1990 FEBRUÁRJA
DiB 1986-ban eltűnt,
1986 JÚNIUSA
míg John előzetesben volt a Diane Giacalone-féle tárgyalás előtt.
Egyik nap még itt volt, másnap már nem.
Akkor még nem tudtuk, miért ölték meg.
A Gambino családra gyanakodtunk.
De John elárulta, hogy ő áll mögötte.
DiB nem ócsárolt engem előtted?
Soha.
Sammy azt mondta, hogy pofázott a hátam mögött.
Hogy mondott-e rosszakat Johnról, nem tudom biztosan,
de fenyegetést jelentett neki.
Aláírta a saját halálos ítéletét. És ezzel vége volt DiB-nek.
Mindig van rendszer az őrületben.
A forgatókönyvben meg egy dollárjel valahol.
Mert most már DiB eltűnt a képből.
Ha egy maffiózó elmegy, a család kapja meg a zsákmányt.
Ki profitált belőle? John Gotti mindenképp,
mert ő örökölte a pornóbirodalmat.
A mai internetes piac?
Sehol sincs ahhoz, amennyit keresett.
A kazettán egyértelműen kimondja, hogy miért ölték meg.
A sitten voltam, mikor kinyírtam.
Tudtam, mire megy ki. De akkor is megtettem.
Ez volt a legerősebb felvételünk a bűncselekmény elkövetése szempontjából.
Felért egy füstölgő pisztollyal.
Ezzel mindhárom elem megvolt a RICO-vádemeléshez.
RICO-VÁDEMELÉS
Ez jelentőségteljes pillanat volt nekünk.
A terv szerint egyszerre tartóztattuk le őket a klubban.
Bementünk a klubba,
majd a hátsó szobába,
ahol John, Sammy és Frankie ült az asztalnál.
„John, tudja, miért vagyok itt?”
Azt felelte: „Pocsék az időzítés, most kértük ki a kávét.”
Beszélgettünk egy kicsit, mert John az John, igaz?
Azt kérdezte: „Tudod, hogy ezt is meg fogom úszni, ugye?”
„Tudom, hogy megpróbálja.
De nem biztos, hogy menni fog.”
„Pedig anyád szerintem az én oldalamon áll.”
„Nem ismeri anyámat.
A maga helyében inkább amiatt aggódnék, amiket a lakásban mondott.”
Ekkor hirtelen elhallgatott.
És ennyi volt.
Az ország legbefolyásosabb maffiacsaládjának feje
rács mögé került ma reggel.
Gottit bűnszervezetben elkövetett bűntényekkel vádolják,
többek közt a Gambino maffiafőnök, Paul Castellano 1985-ös kiiktatásával.
Hasonló vádakat emeltek Frank LoCascio
és a Gambino klán alvezére, Sal „Sammy Bika” Gravano ellen is.
Mind tudtuk, hogy a letartóztatás a munkával jár.
Csak sosem foglalkoztunk vele.
Mikor letartóztatták, úgy vettük, hogy ez egy ilyen játék.
Ez az életünk.
Gottira többszörös életfogytiglan
és akár 105 év börtönbüntetés vár, ha minden vádpontban elítélik.
De ha nem ítélik el,
ez lesz Gotti negyedik győzelme a kormány felett.
A média már elkezdte felépíteni a legyőzhetetlenség nimbuszát Gotti köré,
akit senki sem tud lecsukatni. Szóval nem veszíthettünk.
Átnéztünk mindent, amink volt,
és rájöttünk, hogy más bűnüldöző szerveket is be kell vonnunk.
De senkinek sem volt ínyére az együttműködés.
AZ OCTF
Az OCTF bepoloskázta a Bergin Klubot,
mielőtt John a Gambino család főnökévé tette meg magát.
Tudnunk kellett, van-e bármi értékes a kezükben.
Egy nap felhívott a főügyész,
hogy átnézné a kazettáinkat, hátha felhasználná a tárgyaláson.
Tudtuk, hogy rendkívül jó bizonyítékaink vannak egy RICO-vádemeléshez.
Négyezer dollárt kapsz egy melóért.
Kettő a tiéd, kettőt beadsz a Bougatóba.
Féltem, hogy a Szervezett Bűnözés Elleni Munkacsoport
még mindig dühös ránk, mert az FBI elszúrta az ügyüket.
Szóval volt elég probléma.
Az FBI-on belül voltak néhányan,
akik a saját ügyüket tartották a legfontosabbnak,
úgy hitték, csak ők tudják véghez vinni,
és nagyrészt saját maguknak akarták az elismerést is.
Nekem egész más a felfogásom.
Ha a bizonyítékaink segítenek, az nagyszerű.
Az a legfontosabb, hogy elítéljék a maffiacsalád vezérét.
Most először, ebben a perben az FBI és a Szervezett Bűnözés Elleni Munkacsoport
fegyverszünetet kötött a dicsőségért folytatott harcban.
BIZONYÍTÉK - OCTF GOTTI
Sikerült az összefogás.
Kérdeztük: „Mit segítsek? Mikorra kéne? Hova vigyem?”
Az ügyész azt mondta: „Szuperek ezek a felvételek, és az FBI-é is.”
Mivel mi 1986-ban rögzítettük ezeket,
az FBI Ravenite-os szalagjai pedig 1989-ből és 1990-ből származtak.
Így például a mi felvételeink Robert DiBernardo megölése előttről valók.
Beszélgetések, ahol megkérdőjelezik Robert DiBernardo hűségét.
Felejtsd el az olyan seggfejeket, mint DiB.
Ha gyanítjuk, hogy valaki nem lojális, vége.
Lezárva, vége. Semmit se jelent. Egy senki.
Nem lojális.
Aztán ott voltak az FBI 1990-es felvételei
arról, hogy Gotti leokézta DiBernardo kinyírását.
A kazettáink bizonyították, hogy Gotti akkor is gyűlölte Castellanót.
És a felvételeink igazolták a bűnszervezet működését,
miután John Gotti lett a főnök.
Tommy meg a másik kinyiffan.
BIZONYÍTÉK
Végül az történt, hogy a felvételeinket összefésültük az FBI szalagjaival.
Így mindazok a felvett beszélgetések,
melyek az elkövetett bűntényeikről szólnak, fontosak lettek.
Ezzel nyerhető ügy volt a kezünkben.
NEGYEDIK TÁRGYALÁS 1. NAP
A színpad készen áll egy drámai összecsapásra
Teflon Don és az amerikai kormány között.
Állig felfegyverzett szövetségi rendőrbírók konvoja
viszi John Gottit a Brooklyni Szövetségi Bíróságra.
Tudtuk, hogy ez lesz a végső ütközet
az amerikai kormány és John Gotti között.
A szemközti sarokban az FBI Gambino-osztagának néhány tagja.
Sokan egész pályafutásuk során üldözték Gottit
és New York öt bűnözőklánjának legnagyobbikát.
A bíróság előtt, ahol a kamerákat felállították,
tapintani lehetett a feszültséget.
TŰZSZERÉSZEK
Mindenki kíváncsi volt, ezúttal elkapja-e a kormány Gottit.
Aztán a hollywoodi sztárok parádéja lett belőle.
A Gotti-per a legnépszerűbb show a Broadwayen kívül.
A nézők már hajnali kettőkor beállnak a sorba,
hogy bejussanak a tárgyalóterembe.
Anthony Quinn, Mickey Rourke.
A tévésztár John Amos is.
Szerinte John Gotti volt a nyerő.
Szerintem lenyűgöző ember.
- Mi fogta meg benne? - Miért?
Tetszik, ahogy viselkedik.
AZ USA BÍRÓSÁGA
A tárgyalás első napja idegtépő volt.
Bementünk a bíróságra. A folyosókon nyüzsögtek a maffiózók,
a média, a civil emberek, akik mind helyet akartak találni.
Sosem tárgyaltam ügyet zsúfolásig telt teremben.
Tudtuk, hogy John Gotti, Sammy és Frankie hallani fogja,
milyen jók és terhelőek a felvételek.
Hogy enné szét őket a rák!
Kátrányban hempergetve rohadjanak meg, AIDS meg minden kurva kór kínjával!
A tárgyalást a kazetták keltették életre.
A Ravenite-os felvételek.
Most már utólag mi magunk is látjuk,
megérdemelte, hogy kivágják a kurva nyelvét.
Volt felvételünk uzsorázásról.
Nem egy bukmékerhely volt, ahol megdolgoztak valakit?
Szerencsejátékról.
Tízezer, húszezer fogadásra.
Voltak felvételeink gyilkosságról.
A sitten voltam, mikor kinyírtam.
Bűnszervezetben elkövetett emberölésről.
Ki kell nyírni.
Voltak kazettáink szakszervezetekről.
Két szakszervezetet irányít.
Szakszervezeti korrupcióról.
Ő kap egyharmadot, én meg kétharmadot.
Minden vádpontbeli bűncselekményhez volt egy felvétel, ami bizonyította.
És Gotti szájából
és Gotti szavaival hangzottak el a bűncselekmények.
Üzenem annak a görénynek, hogy, én, John Gotti
saját kezűleg vágom le a kibaszott fejét a faszszopónak!
A felvételek rendkívül tisztán hallhatóak voltak.
Nem fért kétség ahhoz, mit mondott.
Lelepleződött, hogy valójában egy vulgáris, káromkodó gengszter.
Szerintem az emberek sohasem hallották ezt így.
Egy senkiházi mocsadék. És soha nem is lesz más.
Bumm! A kurva anyád!
Most halljuk, hogy kegyetlen, embereket gyilkoltat meg,
és a Gotti, akit látunk, egészen más,
mint az, akinek segítettünk hírességgé válni.
A média beszámolt a 2000 dolláros Baroni-öltönyökről,
de arról nem nagyon szóltunk, honnan volt a 2000 dollár.
AZ EGYESÜLT ÁLLAMOK BÍRÓSÁGA
Még meg is kérdeztem tőle: „Sammy, szerinted hülye vagyok, baszki?”
Lejátszottuk a kazettát,
amin John egy órán át folyamatosan szidta „Bika” Sammyt.
Hol van a részem a cégekből?
És mindenki azt hiszi, én harácsolok, mi?
Mikor azt mondta: „Azt hiszik, én harácsolok”,
John azért dühöngött, mert azt mondták rá, hogy kapzsi,
és ez rossz színben tüntette fel. De csak ez érdekelte.
Hallottuk, hogy Gotti Sammy Gravano miatt dühöng.
De nem azt hallottuk, amit Sammy Gravano, hogy…
ÁLLAMOK
HALÁL
„Ki fog nyírni.”
Otthon voltam, és felhívtak az irodából.
Sammy Gravano megkeresett minket.
Együtt akart működni.
Igazából aggasztott a dolog.
Mert…
Kazettáknak nem lehet keresztkérdést feltenni, de Sammynek igen.
Egyből az jutott eszembe,
hogy így mindent Sammyre kenhetnek.
De nem hagyhattuk figyelmen kívül.
Mikor Sammyt kihallgattuk,
nemcsak több háttérinformációt adott a beszélgetésekhez,
hanem John előző ügyeiről is beszéltünk.
Hogy John legyőzte a kormányt a Diane Giacalone-ügyben is.
Erre Sammy szinte dicsekedve mondta:
„Nem John győzte le őket. Én intéztem el neki.”
„Hogyhogy?” Mire ő: „Én fizettem le azt az esküdtet 60 000 dollárral.”
GOTTI: FELMENTETTE A NEW YORK-I ESKÜDTSZÉK
Ezen szó szerint ledöbbentem.
Nem is nagyon hittem el.
De részletesen elmondta, hogy volt, így bővítette a bizonyítékaink körét,
mert sok mindent tudott, amit mi nem.
Muszáj volt megpróbálni.
A Gambino bűnözőklán beismerten legmagasabb rangú tagja
a vád tanúja lesz, ami példa nélkül álló
New York állam történetében.
Azonnal rásütötték Sammyre, hogy aljas áruló,
és posztereket kezdtek kirakni Sammy-fejű patkányokkal.
BESÚGÓ VAGYOK
Jóságos ég! Sammy Gravano?
Teljesen ledöbbentem. Sammy?
Mikor kiderült, hogy Sammy átállt, szerintem mocsok húzás volt.
Ő volt a kisfőnök!
Sammy ízig-vérig maffiózó volt.
Soha az életben nem hittem volna, hogy Sammy Gravano
információkat szállít John Gottiról.
Egy ilyen beosztású tag hogy működhet együtt a kormánnyal?
Az egyik nap, amire tisztán emlékszem,
az első nap volt, mikor Gravano tanúskodott.
Ott voltak ezek a hatalmas FBI és SWAT csapatok.
Vissza!
Látták a filmekben, de ez a való élet.
Egy brooklyni tárgyalóteremben Sammy „Bika” Gravano megszegi a véresküt,
amit a maffiába lépésekor tett, és tanúskodik a főnöke ellen,
aki az úgynevezett „Teflon Don”, John Gotti.
A kormány az ördöggel cimborált,
mikor rosszfiúkat használt fel más rosszfiúk ellen.
A John Gotti elleni első szövetségi perben
sok rosszfiú tanúskodott,
akiket az esküdtszék nem tartott hitelesnek.
Gotti legyőzte a kormányt.
Ő a nyerő.
MEGÚSZTA!
Most előrukkoltak Sammy „Bika” Gravanóval, aki szörnyűségeket követett el,
egy hidegvérű gyilkos,
egy végrehajtó, aki megölte a saját sógorát.
Egy aljas gazember. Miért vállalták a kockázatot?
Gravano szenvtelen hangon részletezett hét gyilkosságot,
amelyben részt vett vagy segédkezett,
méghozzá John Gotti segédletével vagy jóváhagyásával.
Gravano átnézett rajtunk Gottira, Gotti pedig rá.
És szinte ölni tudtak volna a tekintetükkel.
Néma csend honolt a tárgyalóteremben.
Ha a tárgyalótermet kiüríthették volna,
Gotti és Gravano egymásnak esett volna.
Egy esküdt se nézett rá, mivel Gravano egy tömeggyilkos.
Ott volt a legjobban várt tanú, de senki se nézett rá.
Az esküdtek látták az FBI elvételeit,
melyek Gotti Ravenite Társasági Klubjánál készültek Little Italyben,
és a tanúvallomást tevő Sammy „Bika” Gravano
a képsorok bizonysága szerint John Gotti közeli társa.
Az egyik legjobb rész, mikor Sammy Gravano elmondta,
pontosan hogyan történt Castellano és Bilotti kivégzése.
Sammy részletezte az esküdtszéknek,
hogyan ment végbe a dolog.
Kik lőttek. Ki volt ott a helyszínen.
Hogy ő és John együtt ültek a kocsiban. Hogy ki lőtt.
Ezután Gravano és Gotti elhajtott mellettük,
hogy megnézzék, biztos meghaltak-e.
Aztán elhagyták a helyszínt. Szóval…
Ő mondta el mindezt, amiről nem volt tudomásunk.
A Gotti-per drámai végkifejlet felé közeleg.
Az esküdtszék holnap kezdi a tanácskozást, és az eredmény megjósolhatatlan.
Nem tudtam, mennyi ideig tanácskoznak.
Idegtépő volt mindenkinek.
SOK SZERENCSÉT, JOHN GOTTI!
GOTTI NEM BŰNÖS
Visszajöttek egy üzenettel,
miszerint másfél nap után meghozták az ítéletet.
Amikor az esküdtek a vártnál előbb döntöttek,
eléggé összeszorult a gyomrom. Mert…
azt mondják, nem jó jel, ha gyorsan meghozzák az ítéletet.
Ideges voltam. Nem tudtam, merre billent a mérleg nyelve.
Ez egy esküdtszék.
Még mindig vannak a városban, akik szeretik Gottit.
Féltem, hogy nem tudok felállni, mikor bejönnek az esküdtek,
mert annyira remegett a térdem.
A szívem hevesen vert. Beszóltam a szerkesztőnek,
hogy megvan az ítélet, készüljenek, mindjárt bejelentkezünk.
13:19-kor az esküdtszék elnöke felállt, és kihirdette az ítéletet.
Gotti félmosollyal ült a kifogástalan szabású fekete öltönyében.
Az esküdtek nevét nem ismertük. Számot kaptak, nem nevet.
Nem lehetett azonosítani őket.
De láttam, milyen idegesek voltak és mennyire féltek, amikor Gottira néztek.
„Istenem! Senkinek sem volt ereje elítélni.”
Az egyik esküdt szeme könnybe lábadt,
amit nem tudtam mire vélni.
És meghallottuk…
„Bűnös, bűnös, bizonyította, bizonyította, bizonyította, bizonyította, bűnös, bűnös.”
Én meg hálát rebegtem nekik.
Ma este a Délceg Don börtönruhára cseréli az öltönyét.
John Gottit minden vádpontban bűnösnek találták és életfogytiglanra ítélték.
A Teflon rács mögé került.
A Don tele van tépőzárral, és a vád minden pontja megragadt rajta.
Az általunk ismert maffia
a végnapjait éli New Yorkban és az Egyesült Államokban.
A könnyeimmel küszködtem, annyira felkavart ez az ügy.
De jó nap volt.
Nagyon boldog voltam, és megkönnyebbültem.
Végre vége, és sikerült.
És beletelt némi időbe, mire felfogtam.
Remek volt. Csodás pillanat az egész OCTF-nek,
mert mindenki olyan jól összedolgozott.
És végre újra együttműködtünk az FBI-jal.
Ha előbb megtesszük, a maffia nem élte volna túl.
Borítsuk fel!
A diadal és a vereség hangjai szálltak a szélben.
John Gotti híveinek csak a keserűség maradt.
A bíró, az esküdtszék, mindegyik, mind szövetségiek! Spiclik.
Elvesztettem egy jóbarátot. Egy pártfogót.
Valakit, akire mindig számíthattam.
És tudtam, hogy sosem találkozunk többé. Szomorú voltam.
Most vége a bulinak.
Kirázott a hideg. Az életfogytiglan azt jelenti, hogy többé nem látja a napfényt.
De ők választották ezt.
Sokan mondták, hogy John Gotti a hibás, mert a Time Magazine címlapjára került,
mert a csapból is ő folyt,
és Sammy Gravano buktatta meg a maffiát azzal, hogy besúgó lett.
De nem így van.
A bűnüldöző szerveké az érdem.
Mind fáradhatatlanul dolgoztak,
figyelték, lehallgatták és követték őket,
olykor egy éven át, másfél éven át,
amíg el nem kapták, le nem tartóztatták, és rács mögé nem dugták őket.
Tették a dolgukat, és átkozott jó munkát végeztek.
Őszintén el kell ismerni,
akár az utcáról jöttünk, akár nem. Ők kapták el.
Nem másé az érdem. Ők csinálták meg.
John Gottit szövetségi börtönbe viszik
a Brooklyn-hídon át, nem messze a városházától,
mely letartóztatása óta az otthona volt.
JOHN GOTTIT TÉNYLEGES ÉLETFOGYTIGLANRA ÍTÉLTÉK
SAMMY GRAVANO ÖT ÉV UTÁN SZABADULT
JOHN GOTTI A BÖRTÖNBEN HALT MEG 2002-BEN
Most, hogy Gotti nincs, nyilvánvaló,
hogy a maffia szervezete meggyengült itt, New Yorkban.
John Gotti nagy szája és médiahajhászása
országos szenzációt csinált egy titkos szervezetből.
Úgy gondolom, ha bárki is felelős a maffia bukásáért,
akkor az nem én vagyok, nem is az FBI,
és nem a többi ügyész, hanem…
John Gotti.
A feliratot fordította: Kwaysser Erika